<MASK> മാരത്തോൺ യുദ്ധത്തിൽ (ബി.സി. 490) തെമിസ്റ്റൊക്ലീസ് പങ്കെടുത്തിരുന്നു. ആഥൻസ് ഒരു നാവികശക്തിയായാൽ മാത്രമേ പേർഷ്യൻ ഭീഷണിയെ നേരിടാനാവൂ എന്ന പക്ഷക്കാരനായിരുന്നു ഇദ്ദേഹം. ഇതിന്റെ ഭാഗമായി ആഥൻസിലെ വെള്ളി ഖനികളിൽ നിന്നുള്ള ആദായം കൊണ്ട് യുദ്ധക്കപ്പലുകൾ നിർമ്മിക്കുവാനുള്ള പദ്ധതി ഇദ്ദേഹം ആവിഷ്കരിച്ചു. ബി.സി. 480-ൽ ആഥൻസ് പേർഷ്യക്കാരുടെ ആക്രമണത്തിനു വിധേയമായപ്പോൾ അഥീനിയക്കാരെ സലാമീസ് ദ്വീപിലേക്കു മാറ്റുവാനുള്ള നടപടികൾ സ്വീകരിച്ചത് ഇദ്ദേഹമായിരുന്നു. സലാമീസ് ദ്വീപിലെ ഇടുങ്ങിയ കടലിടുക്കിൽവച്ച് ആഥൻസിന്റെ നാവികപ്പടയ്ക്ക് എതിരാളികളെ അനായാസേന നേരിടുവാനാവും എന്നതായിരുന്നു ഇദ്ദേഹത്തിന്റെ കണക്കുകൂട്ടൽ. ഇദ്ദേഹത്തിന്റെ യുക്തിപരമായ ഈ തീരുമാനം ശരിയായിരുന്നുവെന്ന് ഗ്രീക്കുകാരുടെ തുടർന്നുള്ള വിജയം തെളിയിച്ചു. ഗ്രീക്കുകാരെ പിന്തുടർന്ന് സലാമീസിൽ എത്തിയ പേർഷ്യൻ നാവികപ്പടയെ ഈ യുദ്ധതന്ത്രത്തിലൂടെയാണ് ഇദ്ദേഹം പരാജയപ്പെടുത്തിയത്.
തെമിസ്റ്റൊക്ലീസ്
ഗ്രീസിനെ പേർഷ്യക്കാർക്കെതിരെയുള്ള പേർഷ്യയുടെ ഗ്രീസിലെ